Terremoto de Ayti de 2010

El Terremoto de Ayti de 2010 fue enrejistrado el 12 de Jenero del anyo 2010 a las 16:53 ora lokal (21:53 UTC) kon episentro a 15 km de Puerto Prinsipe, la sivdad kapitala de Ayti. Asigun el Servis Jeolojiko de Estados Unidos, el syzmo yegó a tener una huersa de 7,0 grados i se jeneró a profundidad de 10 kilometros. Tambyén se enrejistraron una serye de replikas, syendo las mas fuertes las de 5,9, 5,5 i 5,1 gradoz. La NOAA, deskarto el perikolo de tsunami en la rejion. Este terremoto es el más huérte enrejistrado en la rejion desde el akontesido enel anyo 1770. El syzmo fue perseptyble en payises serkanos komo Kuba, Jamaika i Repuvlika Dominikana, ande kavzó temor i evakuasiyones preventyvas.

Los efektos kavzados sovre este payis, el mas prove de Amerika Latina, an sydo devastadorez. Los kuerpos rekuperadoz al 25 de Jenero eran mas de 150.000, kalkulandose ke el numero de muertos eksederya los 200.000. La data definitiva de los afektados fue dada a konoser por el prymer minystro Jean-Max Bellerive enel prymer aniversaryo del syzmo, el 12 de Jenero del anyo 2011, konosiendozen ke enel syzmo fueron amortadas unas 316.000 personaz, 350.000 mas kedaron feridas, i mas de 1,5 milyonez de personas se kedaron sin kaza. Se kreye ke es una de las katastrofas umanitarias mas grandes de la Istorya.

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias